**Cântec de leagăn**

*Radu Gyr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dormi copilul mamii, nani, nani,

a plecat si ultimul lastun.

Ruginira plopii si tufanii

si din temnita ce-i surpa anii

nu s-a mai întors taticul bun.

Dormi copilul mamii, toamna plange

dezgolindu-si umarul ranit.

Cade frunza, cade si se frange,

orice frunza-i lacrima de sange

si taticul nu a mai venit.

Nani, nani, maini de crin plapande,

La ferestra pasari plang si ploi.

Lupii beznelor ranjesc la pande,

Tara-i toata temnite flamande

si taticu-i dus de langa noi.

Nani, nani, tata nu mai vine,

maica sta cu sufletul rapus.

Cine să-ti mai spuie basmul, cine

să-ti sarute pleoapele senine ?

Maica plange si taticu-i dus.

L-au svarlit în temnita dusmanii

pentru sfanta-i lege din strabuni.

Or să-i ninga peste tample anii,

să cresti mare, puiul mamii, nani,

Neamul si părintii să-ti razbuni.